Blaze7451/Wiki-th-20250601 huggingface dataset:
นกกระจอกชวา

นกกระจอกชวา (Java sparrow, Java finch; Lonchura oryzivora) นกเกาะคอนขนาดเล็กชนิดหนึ่ง ในวงศ์นกกระติ๊ด (Estrildidae)
มีความยาวจากปลายปากจรดปลายหางประมาณ 13-17 เซนติเมตร หัวและหางสีดำ วงรอบตาสีแดง แก้มสีขาว ลำตัวด้านบนเป็นสีเทา ลำตัวด้านล่างตั้งแต่ช่วงกลางท้องลงไปเป็นสีชมพูอ่อน ปากหนาสำหรับขบเมล็ดพืชสีชมพูอมแดง นกตัวผู้และตัวเมียคล้ายกัน
เป็นนกที่มีถิ่นกำเนิดในเกาะชวา, เกาะบาหลี และเกาะใกล้เคียงอื่น ๆ ในประเทศอินโดนีเซีย อาศัยอยู่เป็นคู่หรือเป็นฝูงตามทุ่งหญ้า, แหล่งเกษตรกรรม และที่ที่มีผู้คนอยู่อาศัย อาหารหลักได้แก่เมล็ดข้าว, เมล็ดหญ้า, ผลไม้และแมลงเล็ก ๆ ต่าง ๆ โดยจะลงมาหากินตามพื้นดิน มีเสียงร้องว่า "ชิ๊บ" และหากร้องติดต่อกันจะร้องว่า "ชิ๊บ ๆ ๆ ๆ ๆ ๆ ๆ ๆ ๆ ๆ ๆ" ต่อเนื่องกัน
นกกระจอกชวาทำรังช่วงเดือนเมษายนถึงเดือนสิงหาคมตามโพรงบนต้นไม้, ชายคาบ้าน และรอยแตกตามอาคารต่าง ๆ รังเป็นรูปกลมทำจากรากหญ้า ใบหญ้า ลักษณะค่อนข้างรกรุงรัง วางไข่ครั้งละ 4-6 ฟอง ใช้เวลากกไข่ประมาณ 13-14 วัน
นกกระจอกชวา เป็นนกชนิดหนึ่งที่มีความสวยงาม น่ารัก จึงนิยมนำมาเป็นสัตว์เลี้ยง ซึ่งปัจจุบันได้มีการเพาะขยายพันธุ์จนได้นกที่มีสีสันแตกต่างสวยงามออกไปจากสีที่มีอยู่ในธรรมชาติ อีกทั้งยังเป็นชนิดพันธุ์ต่างถิ่นในหลายพื้นที่ จากการถูกนำเข้าไป เพราะเป็นนกที่สามารถปรับตัวให้เข้ากับสภาพแวดล้อมต่าง ๆ ได้เป็นอย่างดี อาทิ หมู่เกาะแปซิฟิก, เอเชียตะวันออกเฉียงใต้, ฮาวาย, เปอร์โตริโกและรัฐฟลอริด้า ในสหรัฐอเมริกา รวมถึงในประเทศไทย โดยนกในประเทศไทยหลุดมาจากการนำเข้าที่สนามบินดอนเมืองราวปี พ.ศ. 2500 
นอกจากนี้แล้ว นกกระจอกชวายังได้ชื่อว่าเป็น "นกหมอดู" เนื่องจากมีผู้ที่เลี้ยงไว้เพื่อเสี่ยงทายดวงชะตาตามหลักโหราศาสตร์

**รูปภาพ**

**อ้างอิง**

**แหล่งข้อมูลอื่น**
หมวดหมู่:วงศ์นกกระติ๊ด
หมวดหมู่:ชนิดพันธุ์ต่างถิ่น
หมวดหมู่:นกที่เป็นสัตว์เลี้ยง
หมวดหมู่:นกที่พบในประเทศอินโดนีเซีย
ภาษาเซอไม

ภาษาเซอไม (engrok Semai) หรือภาษาซาไกกลาง ภาษาเซงอย ภาษาเซนอย มีผู้พูดประมาณ 43,900 คน (พ.ศ. 2546) มี 2,000 คนพูดได้ภาษาเดียว พบทางตะวันตกเฉียงเหนือของรัฐปะหังและทางใต้ของรัฐเปรัก ในรัฐเซอลาโงร์ เนอเกอรีเซิมบีลัน และบริเวณเทือกเขาตอนกลางของประเทศมาเลเซีย จัดอยู่ในตระกูลภาษาออสโตรเอเชียติก กลุ่มภาษามอญ-เขมร สาขาอัสเลียน สาขาย่อยเซนอยอิก ผู้พูดภาษานี้จะพูดภาษามลายูและภาษาเตเมียนได้ด้วย เขียนด้วยอักษรละติน ผู้พูดภาษานี้ในบริเวณตะวันตกจะได้รับอิทธิพลจากชาวมลายูมากกว่าในบริเวณตะวันออก

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

**แหล่งข้อมูลอื่น**
 http://projekt.ht.lu.se/rwaai RWAAI (Repository and Workspace for Austroasiatic Intangible Heritage)-  Semai in RWAAI Digital Archive
เซอไม
แอ็งกรี เบิร์ดส

แอ็งกรีเบิดส์ (italic=yes) เป็นแฟรนไชส์สื่อแฟนตาซีที่สร้างโดย บริษัท โรวิโอ เอ็นเตอร์เทนเมนท์ ของฟินแลนด์ ซีรีส์นี้เน้นไปที่นกหลากสีที่พยายามช่วยไข่ของพวกมันจากหมูสีเขียวศัตรูของพวกมัน ได้รับแรงบันดาลใจจาก Crush the Castle เกมนี้ได้รับการยกย่องว่าประสบความสำเร็จในการผสมผสานระหว่างการเล่นเกมที่สนุกสนานสไตล์ตลกและราคาที่ต่ำ ความนิยมนำไปสู่การปั่นป่วนมากมาย Angry Birds เวอร์ชันที่สร้างขึ้นสำหรับพีซีและเครื่องเล่นวิดีโอเกมตลาดสำหรับสินค้าที่มีตัวละคร แอ็งกรีเบิดส์ ตูนส์ ซีรีส์แอนิเมชั่นถ่ายทอดสดทางโทรทัศน์และภาพยนตร์สองเรื่อง แอ็งกรี เบิร์ดส เดอะ มูวี่ และภาคต่อ แอ็งกรี เบิร์ดส เดอะ มูวี่ 2 เมื่อเดือนมกราคม 2014 มีการดาวน์โหลดมากกว่า 2 พันล้านครั้งในทุกแพลตฟอร์มรวมทั้งฉบับปกติและฉบับพิเศษ เมื่อถึงเดือนกรกฎาคม 2015 เกมซีรีส์นี้ได้รับการดาวน์โหลดมากกว่า 3 พันล้านครั้งโดยรวม ทำให้เป็นซีรีส์เกมฟรีเมียมที่ดาวน์โหลดมากที่สุดตลอดกาล Angry Birds ดั้งเดิมได้รับการขนานนามว่าเป็น "หนึ่งในเกมที่ได้รับความนิยมมากที่สุดในตอนนี้", "หนึ่งในเกมยอดนิยมของปี 2010", และ "ความสำเร็จของแอปบนอุปกรณ์เคลื่อนที่ที่ใหญ่ที่สุดที่โลกเคยเห็นมาก่อน". วิดีโอเกมซีรีส์หลักภาคต่อแรก แอ็งกรีเบิดส์ 2 เปิดตัวเมื่อวันที่ 30 กรกฎาคม 2558เกมแรกในชุดนี้เปิดตัวครั้งแรกในเดือนธันวาคม 2552 สำหรับ iOS ในเวลานั้นมีการแพร่ระบาดของโรคไข้หวัดหมูดังนั้นเจ้าหน้าที่จึงตัดสินใจใช้หมูเป็นศัตรูของนก บริษัท เปิดตัวพอร์ตของเกมไปยังระบบปฏิบัติการสมาร์ทโฟนหน้าจอสัมผัสอื่น ๆ รวมถึง Android, Symbian และ Windows Phone และพีซี

**เกม**
 แอ็งกรีเบิดส์ (2009)- แอ็งกรีเบิดส์ ซีซันส์ (2010)- แอ็งกรีเบิดส์ ริโอ (2011)* แอ็งกรีเบิดส์ เฟรนด์ (2012)- แอ็งกรีเบิดส์ สเปซ (2012)- แอ็งกรีเบิดส์ สตาร์วอร์ส (2012)* แอ็งกรีเบิดส์ สตาร์ วอร์ส 2 (2013)* แอ็งกรีเบิดส์ โก (2013)- แองกรี้เบิร์ดส์ อีพิค (2014)- แองกรี้เบิร์ดส์ ทรานส์ฟอร์มเมอร์ส (2014)* แองกรี้เบิร์ดส์ ไฟท์ (2015)†- แองกรี้เบิร์ดส์ 2 (2015)- แองกรี้เบิร์ดส์ แอคชั่น (2016)†- แองกรี้เบิร์ดส์ บลาสต์ (2016)- แองกรี้เบิร์ดส์ วิวัฒนาการ (2017)- แองกรี้เบิร์ดส์ แมชท์ (2017)- Angry Birds Blast Island (2018)- Angry Birds Dream Blast (2019)- Angry Birds AR: Isle of Pigs (2019)

**สปินออฟ**
 แบดพิกกีส์ (2012)- แอ็งกรีเบิดส์ สเตลลา (2014)- แองกรี้เบิร์ดส์ ป๊อป (2015)- แองกรี้เบิร์ดส์ แชมเปี้ยน (2018)- แองกรี้เบิร์ดส์ ป๊อป บลาสต์ (2019)

**แอะนิเมชันซีรีส์**
 แอ็งกรีเบิดส์ ตูนส์ (2013–2016)- นิทานลูกหมู (2014–2019)- แอ็งกรีเบิดส์ สเตลลา (2014–2016)

**ภาพยนตร์**
 แอ็งกรี เบิร์ดส เดอะ มูวี่ (2016)- แอ็งกรี เบิร์ดส เดอะ มูวี่ 2 (2019)
หมวดหมู่:เกมชุด

หมวดหมู่:ตัวละครที่เป็นนก
หมวดหมู่:วิดีโอเกมอินดี
ภาษาสามเตา

ภาษาสามเตา (Samtao language) หรือภาษาสามตวน มีผู้พูดทั้งหมด 9,650 คน พบในพม่า 9,550 คน (พ.ศ. 2543) ทางภาคตะวันออกของรัฐฉาน พบในจีน 100 คน (พ.ศ. 2536) ในสิบสองปันนา  จัดอยู่ในตระกูลภาษาออสโตรเอเชียติก กลุ่มภาษามอญ-เขมร สาขามอญ-เขมรเหนือ สาขาย่อยปะหล่อง ใช้เป็นภาษาในหมู่บ้านและครัวเรือน

คำว่าภาษาสามเตานั้นมีความหมายได้หลายประการ ในกลุ่มผู้พูดภาษาปะหล่อง ภาษาสามเตาหมายถึงสำเนียงที่เข้าใจกันไม่ได้ของภาษาปลัง ในจีน ภาษาสามเตาหมายถึงภาษาปลังในพม่า และในบางครั้งหมายถึงภาษาปลังที่สำเนียงในประเทศจีนไม่สามารถเข้าใจได้ สามารถหมายถึงผู้พูดภาษาปลังที่ไม่เป็นมาตรฐาน และยังใช้อ้างถึงบริเวณเมืองลาในรัฐฉานตะวันออก นอกจากนั้น ยังมีผู้ใช้หมายถึงผู้อยู่ในบริเวณสามเตา ผู้พูดภาษาปะหล่องสำเนียงที่ออกไปทางภาษาว้าก็เรียกตัวเองว่าสามเตา คนในหมู่บ้านสามเตาในเวียงภูคาพูดภาษาสามเตาโบราณ ซึ่งผู้พูดภาษามอญ-เขมรจะฟังว่าเป็นภาษาลาว

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
สามเตา
สามเตา
แอ็งกรีเบิดส์ สตาร์วอร์ส

แอ็งกรีเบิดส์ สตาร์วอร์ส (Angry Birds Star Wars) เป็นวิดีโอเกมแนวลับสมองที่ 5 ของเกมแอ็งกรีเบิดส์ พัฒนาขึ้นโดยบริษัทจากฟินแลนด์ที่ชื่อ โรวิโอโมไบล์ วางจำหน่ายในวันที่ 8 พฤศจิกายน ค.ศ. 2012 โดยนำเนื้อเรื่องจากสตาร์วอร์สมาดัดแปลงเป็นเกม โดยมีเนื้อหาจากภาพยนตร์3เรื่อง ได้แก่สตาร์วอร์ส เอพพิโซด4,5,6

**แอ็งกรีเบิร์ดส สตาร์วอร์ส 2**
แอ็งกรีเบิดส์ สตาร์วอร์ส 2 (Angry Birds Star Wars II) เป็นวิดีโอเกมแนวลับสมองที่เป็นภาคต่อของเกมแอ็งกรีเบิดส์ สตาร์วอร์ส พัฒนาขึ้นโดยโรวิโอโมไบล์ วางจำหน่ายในค.ศ. 2013 โดยนำเนื้อเรื่องจากสตาร์วอร์สมาดัดแปลงเป็นเกม โดยมีเนื้อหาจากภาพยนตร์ 3 เรื่อง ได้แก่สตาร์วอร์ส เอพพิโซด1, 2, 3 และแอนิเมชันทีวีซีรีส์ เรื่อง สตาร์ วอร์ส เรเบลส์: ศึกกบฎพิทักษ์จักรวาล

**ดูเพิ่ม**
แอ็งกรีเบิดส์
*แอ็งกรีเบิดส์ ไรโอ
*แอ็งกรีเบิดส์ ซีซันส์
*แอ็งกรีเบิดส์ สเปช

**อ้างอิง**

**แหล่งข้อมูลอื่น**
  Angry Birds: Star Wars on rovio.com date=2012-11-17 
หมวดหมู่:แอ็งกรีเบิดส์
หมวดหมู่:วิดีโอเกมที่ออกวางจำหน่ายในปี พ.ศ. 2555
หมวดหมู่:เกมสำหรับไอโอเอส
หมวดหมู่:เกมสำหรับแอนดรอยด์
หมวดหมู่:เกมสำหรับแมคโอเอส
ภาษาเตอเมียร์

ภาษาเตอเมียร์ (Temiar language) หรือภาษาซาไกเหนือ มีผู้พูดประมาณ 25,725 คน (พ.ศ. 2546) ในรัฐปะหัง กลันตัน และเปรัก จัดอยู่ในตระกูลภาษาออสโตรเอเขียติก กลุ่มภาษามอญ-เขมร สาขาอัสเลียน สาขาย่อยเซนอยอิก

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
เตอเมียร์
เด็ทม็อลท์

เด็ทม็อลท์ (Detmold, Detmold.ogg) เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี มีประชากรราว 74,000 คนในอดีตเคยเป็นเมืองหลวงของรัฐลิพเพอตั้งแต่ปี ค.ศ. 1468 ถึง 1918 และรัฐอิสระลิพเพอ ตั้งแต่ปี ค.ศ. 1947

**อ้างอิง**

**แหล่งข้อมูลอื่น**
  de- short=x
หมวดหมู่:เมืองในประเทศเยอรมนี
หมวดหมู่:รัฐนอร์ทไรน์-เว็สท์ฟาเลิน
ชิยัน

ชิยัน (Chillán) เป็นเมืองในแคว้นญูเบล ประเทศชิลี ตั้งอยู่ห่างจากเมืองหลวงของประเทศ กรุงซานเตียโกราว 400 กม. (249 ไมล์) ทางทิศใต้ เป็นเมืองหลักของจังหวัดดิกิยิน มีประชากรราว 170,000 คน เป็นศูนย์กลางการค้าในพื้นที่ที่มีการปลูกผลไม้ ผลิตเหล้าองุ่นและแป้ง ตั้งขึ้นเมื่อปี ค.ศ. 1580 ถูกทำลายโดยแผ่นดินไหวเมื่อ ค.ศ. 1835 และได้สร้างขึ้นใหม่ ต่อมาเกิดแผ่นดินไหวขึ้นอย่างรุนแรงขึ้นอีกในปี ค.ศ. 1939 เมืองมีศูนย์การค้าทันสมัย มีตลาดแบบถนนเปิดโล่ง ขายผัก ผลไม้ งานหัตถกรรม และเสื้อผ้า อยู่หลายช่วงตึก ใกล้ ๆ มีภูเขาที่นิยมในการเล่นสกี

**อ้างอิง**
หมวดหมู่:เมืองในประเทศชิลี
เคาดา

เคาดา (Gouda, pron) เป็นเมืองและเทศบาล ตั้งอยู่ทางตะวันตกของประเทศเนเธอร์แลนด์ ในจังหวัดเซาท์ฮอลแลนด์ ตั้งขึ้นเป็นเมืองเมื่อ ค.ศ. 1272 มีชื่อเสียงด้านการทำเนยแข็ง (เนยแข็งเคาดา) และอุปกรณ์สูบยา เมืองมีประชากร 70,828 คน ในปี ค.ศ. 2009
หมวดหมู่:เมืองในจังหวัดเซาท์ฮอลแลนด์
แม่แบบ:เหตุการณ์ปัจจุบัน/2555 พฤศจิกายน 18

* พระบาทสมเด็จพระเจ้าอยู่หัว ทรงรับ นายบารัค โอบามา ประธานาธิบดีสหรัฐอเมริกา ที่เดินทางเยือนประเทศไทยในฐานะแขกของรัฐบาล ณ โรงพยาบาลศิริราช จากนั้น นายบารัคได้เข้าหารือข้อราชการกับนางสาวยิ่งลักษณ์ ชินวัตร นายกรัฐมนตรี ณ ทำเนียบรัฐบาล ( สำนักพระราชวัง ,  เดลินิวส์)
}
อิงฟังตามารีอา ดา อาซุงเซาแห่งบรากังซา

อิงฟังตามารีอา ดา อาซุงเซาแห่งบรากังซา (25 มิถุนายน พ.ศ. 2348 - 7 มกราคม พ.ศ. 2377) ทรงเป็นอิงฟังตาแห่งโปรตุเกส และเป็นพระราชธิดาในพระเจ้าโจเอาที่ 6 แห่งโปรตุเกสกับอินฟันตาการ์โลตา โฆอากินาแห่งสเปน

**พระประวัติ**
อิงฟังตามารีอา ดา อาซุงเซาแห่งบรากังซม มีพระนามเต็มว่า มารีอา ดา อาซุงเซา อานา ฌูอานา ฌูเซฟา ลุยซา กองซากา ฟรังซิชกา ดึ อัซซิส ซาเวียร์ ดึ เปาลา ฌูอากินา อังตอเนีย ดึ ซาง ติอาโก ดึ บรากังซา อี บูร์บง ประสูติในวันที่ 25 มิถุนายน พ.ศ. 2348 ณ พระราชวังหลวงเกวลูซ ลิสบอน ประเทศโปรตุเกส ทรงได้รับการบัพติศมาในวันที่ 15 สิงหาคม พ.ศ. 2348 ในมหาวิหารหลวงโดยทรงได้รับจากเจ้าคณะบาทหลวง อังตอนียู ซาเวียร์ เดอ มิรันดา ผู้ซึ่งเป็นเจ้าคณะบาทหลวงแห่งลิสบอน 
อิงฟงัตามารีอา ดา อาซุงเซาแห่งบรากังซาทรงอยู่ในพระอิสริยยศ Great-Cross of the Order of Our Lady of Conception และคุณหญิงแห่งเครื่องราชอิสริยาภรณ์แห่งนักบุญอิซาเบล ท่ามกลางพระเชษฐา พระนางทรงสนิทสนมถึงขนาดทรงชื่นชอบกับอิงฟังตึมีแกลพระเชษฐา และกลายเป็นความรักอย่างชัดเจนที่ซึ่งเป็นความหลงใหลในการเมืองในขณะนั้นที่ซึ่งไม่เสียผลประโยชน์ในเสียงเล่าลือถึงเรื่องที่น่าเสื่อมเสียชื่อเสียงเช่นนี้
อิงฟังตามารีอา ดา อาซุงเซาทรงอยู่ในลำดับการสืบราชสันตติวงศ์ลำดับถัดจากอิงฟังตึมีแกล พระนางทรงสนับสนุนอิงฟังตึมีแกล เมื่อเจ้าชายได้กระทำการการถอดถอนสมเด็จพระราชินีนาถมารีอาที่ 2 แห่งโปรตุเกส ผู้เป็นพระภาติกาออกจากราชบัลลังก์และถอดถอนอิงฟังตาอีซาแบล มารีอาแห่งโปรตุเกส พระเชษฐภคินีออกจากตำแหน่งผู้สำเร็จราชการแทนพระองค์ อิงฟังตึมีแกลได้ครองราชย์เป็น พระเจ้ามีแกลแห่งโปรตุเกส มีการกล่าวกันมาว่า พระเจ้ามีแกลไม่มีพระราชประสงค์ในการควบคุมที่รุนแรงและนองเลือด พระเจ้ามีแกลทรงถูกทอดทิ้ง แต่ก็ไม่มีพระราชอำนาจหรืออิทธิพลเพียงพอที่จะนำพาให้ทุกคนเดินตามแนวทางของพระองค์ได้ เมื่อฝ่ายเสรีนิยมได้ชัยชนะในสงครามกลางเมืองที่เรียกว่า สงครามเสรีนิยม ผลที่ตามมาคือพระเจ้ามีแกลถูกเนรเทศออกจากประเทศอีกครั้ง และการครองราชบัลลังก์ครั้งที่สองของสมเด็จพระราชินีนาถมารีอาที่ 2 
เมื่อรัฐธรรมนูญได้ถูกจัดตั้งอีกครั้ง อิงฟังตามารีอา ดา อาซุงเซาได้ลี้ภัยออกจากกรุงลิสบอนและเสด็จไปยังซานตาเร็มด้วยกองทัพมิเกลลิสตา ที่ซึ่งพระนางได้สิ้นพระชนม์ด้วยพระโรคอหิวาตกโรคที่ซึ่งขณะนั้นเป็นโรคระบาดครั้งใหญ่ในโปรตุเกส ในวันที่ 7 มกราคม พ.ศ. 2377 สิริพระชนมายุ 28 พรรษา พระนางไม่ทรงอภิเษกสมรส 
พระศพของพระนางได้รับการฝังที่โบสถ์แห่งพระปาฏิหาริย์ในซานตาเร็ม จากนั้นพระศพได้รับการเคลื่อนย้ายไปฝังที่วิหารหลวงแห่งพระราชวงศ์บรากังซาในวิหารเซาวิเซนเต เดอ ฟลอรา ณ กรุงลิสบอน

**พระราชตระกูล**

**ดูเพิ่ม**
 พระราชสันตติวงศ์ในพระเจ้าฌูเอาที่ 6 แห่งโปรตุเกส

**อ้างอิง**
 Maria da Assunção de Portugal no Arqnet.pt
ม
ม
หมวดหมู่:บุคคลจากลิสบอน
หมวดหมู่:ราชวงศ์บูร์บง
รายชื่อตอนในน้องสาวของผมไม่น่ารักขนาดนั้นหรอก

รายชื่อตอนในน้องสาวของผมไม่น่ารักขนาดนั้นหรอก เป็นลำดับการฉายของอนิเมะเรื่องน้องสาวของผมไม่น่ารักขนาดนั้นหรอก ซึ่งปัจจุบันมีทั้งหมด 2 ภาค โดยภาคแรกเริ่มฉายในวันที่ 3 ตุลาคม 2553  จนถึงวันที่ 19 ธันวาคม 2553 รวมทั้งสิ้น 13 ตอน และในส่วนของ OVA ซึ่งนับเป็นตอนต่อจากที่จบในภาคโทรทัศน์ โดยฉายทาง Nico Nico Douga, ShowTime, Movie Gate และ Bandai Channel ในช่วงวันที่ 22 กุมภาพันธ์ -  31 พฤษภาคม 2554 จำนวน 4 ตอน โดยในภาคโทรทัศน์ในตอนที่ 13 จะเป็นตอนที่จบแบบ Good end และในส่วนของ OVA ในตอนแรกจะเป็นตอนจบจริง ๆ ของเรื่อง หรือ True End  และในภาคที่ 2 ใช้ชื่อว่า 俺の妹がこんなに可愛いわけがない 第二期 โดยเริ่มฉายมาตั้งแต่วันที่ 6 เมษายน 2556 โดยคาดว่าจะฉายรวมทั้งสิ้น 13 ตอน เช่นเดียวกันกับภาคแรก

**รายชื่อตอนในภาคแรก**
กรอบสีชมพู หมายถึง ตอนที่ออกอากาศทางโทรทัศน์ในประเทศญี่ปุ่น และ กรอบสีเขียว หมายถึง ตอนที่ออกอากาศทางอินเตอร์เน็ท

**รายชื่อตอนในภาคที่ 2**
กรอบสีเหลือง หมายถึง เป็นตอนที่ออกอากาศในโทรทัศน์  และกรอบสีส้ม หมายถึง เป็นตอนที่ออกอากาศทางอินเตอร์เน็ท ทาง นิโกะ นิโกะ โดวกะ
น
ไคล์ นอตัน

ไคล์ นอตัน (Kyle Naughton) เกิดวันที่ 17 พฤศจิกายน ค.ศ. 1988 เป็นนักฟุตบอลชาวอังกฤษ เล่นตำแหน่งแบ็กขวาให้กับสโมสรฟุตบอลทอตนัมฮอตสเปอร์  เขาเป็นผลผลิตจากสถาบันเยาวชนของสโมสรฟุตบอลเชฟฟีลด์ยูไนเต็ด
หมวดหมู่:กองหลังฟุตบอล
หมวดหมู่:นักฟุตบอลชาวอังกฤษ
หมวดหมู่:นักฟุตบอลจากเชฟฟีลด์
หมวดหมู่:ผู้เล่นสโมสรฟุตบอลเชฟฟีลด์ยูไนเต็ด
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้เล่นสโมสรฟุตบอลมิดเดิลส์เบรอ
หมวดหมู่:ผู้เล่นสโมสรฟุตบอลเลสเตอร์ซิตี
หมวดหมู่:ผู้เล่นสโมสรฟุตบอลนอริชซิตี
ทอม ฮัดเดิลสโตน

ทอมัส แอนดรูว์ ฮัดเดิลสโตน (Thomas Andrew Huddlestone; เกิดวันที่ 28 ธันวาคม ค.ศ. 1986) เป็นนักฟุตบอล​ชาวอังกฤษ​ ตำแหน่งกลองกลางตัวรับ 
ฮัดเดิลสโตน เป็นที่รู้จักและจดจำในช่วงที่เล่นให้กับทอตนัม ฮอตสเปอร์และฮัลล์ ซิตีในพรีเมียร์ลีก​ รวมถึงดาร์บี เคาน์ตีในเดอะแชมเปียนชิป​ โดยเมื่อเขาเลิกเล่นฟุตบอลได้มาเป็นโค้ชชุดสำรองและชุดเยาวชนของสโมสรฟุตบอลแมนเชสเตอร์ยูไนเต็ด

**อ้างอิง**

**แหล่งข้อมูลอื่น**
 Profile date=2018-11-02  at the Derby County F.C. website
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:นักฟุตบอลชาวอังกฤษ
หมวดหมู่:นักฟุตบอลทีมชาติอังกฤษ
หมวดหมู่:ผู้เล่นสโมสรฟุตบอลวุลเวอร์แฮมป์ตันวอนเดอเรอส์
หมวดหมู่:กองกลางฟุตบอล
หมวดหมู่:ผู้เล่นในพรีเมียร์ลีก
หมวดหมู่:บุคคลจากนอตทิงแฮม
หมวดหมู่:ผู้เล่นสโมสรฟุตบอลดาร์บีเคาน์ตี
หมวดหมู่:ผู้เล่นสโมสรฟุตบอลฮัลล์ซิตี
มิชู

มิเกล เปเรซ กูเอสตา (Miguel Pérez Cuesta) หรือรู้จักในชื่อ มิชู (Michu) เกิดวันที่ 21 มีนาคม ค.ศ. 1986 เป็นนักฟุตบอลอาชีพชาวสเปน ลงเล่นในตำแหน่งกองหน้า เขาเริ่มเล่นให้กับเรอัลโอบิเอโด หลังจากนั้นก็เล่นให้กับเซลตาเดบิโกและราโยบาเยกาโน ได้ลงเล่นนัดแรกในลาลิกาในฤดูกาล 2011–12

**อ้างอิง**

**แหล่งข้อมูลอื่น**
6327
*53791
หมวดหมู่:นักฟุตบอลชาวสเปน
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในลาลิกา
หมวดหมู่:กองกลางฟุตบอล
หมวดหมู่:ผู้เล่นสโมสรฟุตบอลสวอนซีซิตี
หมวดหมู่:บุคคลจากโอบิเอโด
หมวดหมู่:ผู้เล่นสโมสรฟุตบอลสวอนซีซิตี

หมวดหมู่:สโมสรฟุตบอลสวอนซีซิตี
หมวดหมู่:นักฟุตบอลในเวลส์แบ่งตามสโมสร
เชน ลอง

เชน แพทริก ลอง (Shane Patrick Long, เกิดวันที่ 22 มกราคม ค.ศ. 1987)​ เป็นนักฟุตบอลชาวไอริช ตำแหน่งกองหน้า​ ปัจจุบันเล่นให้กับสโมสรฟุตบอลเซาท์แฮมป์ตันในพรีเมียร์ลีก​และฟุตบอลทีมชาติสาธารณรัฐไอร์แลนด์ เขาได้รับการบันทึกสถิติว่าเป็นนักฟุตบอลที่ยิงประตูได้เร็วที่สุดในระดับพรีเมียร์ลีก โดยในพรีเมียร์ลีก ฤดูกาล 2018–19​ เขาสามารถยิงประตูได้ในนัดที่พบกับวอตฟอร์ด​ โดยใช้เวลาเพียง 7.69 วินาที
เชน ลอง เริ่มต้นการเป็นนักฟุตบอลอาชีพกับสโมสรฟุตบอลคอร์ก ซิตี ในลีกของไอร์แลนด์พรีเมียร์ดิวิชัน​ จากนั้นในฤดูกาล 2005–06 เขาได้ย้ายมาเล่นในประเทศอังกฤษ​กับสโมสรฟุตบอลเรดดิง ในระดับอีเอฟแอลแชมเปียนชิป​ ซึ่งเขาสามารถยิงในลีกได้ 3 ประตูจากการถูกส่งลงมาเป็นตัวสำรอง 10 นัด และมีส่วนช่วยทำให้สโมสรเป็นแชมป์และได้เลื่อนชั้นขึ้นไปแข่งในระดับพรีเมียร์ลีก​เมื่อจบฤดูกาล เชน ลอง มีโอกาสลงเล่นในพรีเมียร์ลีกกับเรดิงอยู่ 2 ฤดูกาลก่อนที่สโมสรจะตกชั้นเมื่อจบฤดูกาล 2007–08 
ในฤดูกาล 2009–10 เขาจะทำผลงานให้ทีมได้อย่างยอดเยี่ยมในการแข่งขันเอฟเอคัพ​ โดยสามารถพาสโมสรเรดิงที่อยู่ในระดับแชมเปียนชิปเอาชนะลิเวอร์พูลที่อยู่ในระดับพรีเมียร์ลีกได้ในการแข่งขันรอบที่ 3 และพาสโมสรเข้าไปถึงรอบ 8 ทีมสุดท้าย โดยเป็นสโมสรเดียวในรอบ 8 ทีมที่ไม่ได้มาจากลีกสูงสุด ต่อมาในฤดูกาล 2010–11 เขาได้รับเลือกให้เป็นผู้เล่นยอดเยี่ยมแห่งปีของสโมสรเรดิง เมื่อยิงในลีกไปถึง 21 ประตู โดยเป็นผู้ทำประตูสูงสุดอันดับ 2 ของลีกแชมเปียนชิปในฤดูกาลดังกล่าว และพาสโมสรจบฤดูกาลด้วยอันดับที่ 5 ทำให้ได้ลงแข่งขันในรอบเพลย์ออฟเพื่อเลื่อนชั้น โดยในการแข่งขันรอบเพลย์ออฟรอบแรกเขายิงคนเดียว 2 ประตูช่วยให้สโมสรเอาชนะคาร์ดิฟฟ์ ซิตี​และเข้าสู่รอบชิงชนะเลิศ ก่อนที่จะแพ้ให้กับสวอนซี ซิตี
ในฤดูกาล 2011–12 เขาได้รับโอกาสลงเล่นในระดับพรีเมียร์ลีกอีกครั้งเมื่อตัดสินใจย้ายไปร่วมทีมเวสต์บรอมมิช อัลเบียน​ ด้วยค่าตัว 6 ล้านปอนด์ ต่อมา​ในเดือน มกราคม 2014 เขาย้ายไปร่วมทีมฮัลล์ ซิตี เป็นระยะเวลาสั้นๆ  ก่อนที่เขาจะย้ายไปร่วมทีมเซาท์แฮมป์ตัน ในฤดูกาล 2014–15

**ชีวิตส่วนตัว**
เชน ลอง แต่งงานกับ เคย์ลีอาห์ อดัม เมื่อเดือน มิถุนายน 2013 โดยทั้งคู่มีบุตรด้วยกัน 3 คน คือ เทแกน บุตรสาวคนโต, เอริน บุตรสาวคนรอง และ แจ็กซ์ บุตรชายคนเล็ก

**อ้างอิง**
หมวดหมู่:กองหน้าฟุตบอล
หมวดหมู่:นักฟุตบอลชาวไอริช
หมวดหมู่:นักฟุตบอลทีมชาติสาธารณรัฐไอร์แลนด์
หมวดหมู่:ผู้เล่นสโมสรฟุตบอลเวสต์บรอมมิชอัลเบียน
หมวดหมู่:ผู้เล่นสโมสรฟุตบอลเรดิง
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:บุคคลจากเทศมณฑลทิปเพอแรรี
เควิน ดอยล์

เควิน เอดเวิร์ด ดอยล์ (Kevin Edward Doyle) เกิดวันที่ 18 กันยายน ค.ศ. 1983 เป็นอดีตนักฟุตบอลชาวไอริช เล่นตำแหน่งกองหน้า 
เขาเริ่มเล่นอาชีพให้กับสโมสรฟุตบอลเซนต์แพทริกส์แอทเลติก และสโมสรฟุตบอลคอร์กซิตี ที่บ้านเกิดก่อนจะย้ายมาอยู่กับสโมสรฟุตบอลเรดดิงในอังกฤษ เขาเป็นส่วนหนึ่งทำให้เรดดิงเลื่อนชั้นสู่พรีเมียร์ลีกในปี ค.ศ. 2006 ต่อมาในปี ค.ศ. 2009 เขาย้ายมาอยู่กับวุลเวอร์แฮมป์ตันวอนเดอเรอส์ ด้วยสถิติค่าตัวสูงสุดของสโมสร 6.5 ล้านปอนด์
ดอยล์ลงเล่นในฐานะทีมชาติ เปิดตัวนัดแรกในปี ค.ศ. 2006 เขายิงประตูได้ 14 ประตูในการลงแข่ง 64 นัด ให้กับไอร์แลนด์ เขายังได้เล่นในยูโร 2012 ด้วย

**อ้างอิง**
หมวดหมู่:นักฟุตบอลชาวไอริช
หมวดหมู่:กองหน้าฟุตบอล
หมวดหมู่:ผู้เล่นสโมสรฟุตบอลวุลเวอร์แฮมป์ตันวอนเดอเรอส์
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:นักฟุตบอลทีมชาติสาธารณรัฐไอร์แลนด์
หมวดหมู่:ผู้เล่นสโมสรฟุตบอลเรดิง
หมวดหมู่:บุคคลจากเทศมณฑลเวกซ์ฟอร์ด
มงเปอลีเย อัชแอ็สเซ

สโมสรกีฬาเอโรแห่งมงเปอลีเย (Montpellier Hérault Sport Club) หรือเรียกแบบย่อว่า มงเปอลีเย อัชแอ็สเซ (Montpellier HSC) เป็นสโมสรฟุตบอลฝรั่งเศสจากเมืองมงเปอลีเย เริ่มแรกก่อตั้งเมื่อปี ค.ศ. 1919 จากนั้นเปลี่ยนแปลงจากการรวมสโมสรในปี ค.ศ. 1974 มงเปอลีเยเล่นอยุ่ในลีกเดอ ลีกระดับสองของฟุตบอลฝรั่งเศส มีสนามกีฬาเหย้าคือ สตาดเดอลามอซง (Stade de la Mosson) ทีมแรกมีผู้จัดการทีมคือ เรอเน ฌีราร์ (René Girard) มงเปอลีเยชนะในลีกเอิงเป็นครั้งแรกในฤดูกาล 2011–12 ส่วนเกียรติประวัติอื่น ชนะถ้วยกุปเดอฟร็องส์ในปี ค.ศ. 1929 และ 1990 นอกจากนั้นยังได้ถ้วยยูฟ่าอินเตอร์โตโต้คัพ ในปี ค.ศ. 1999

**เกียรติประวัติ**

**ระดับประเทศ**
 ลีกเอิง
** ชนะเลิศ (1): 2011–12- ลีกเดอ
** ชนะเลิศ (3): 1945–46, 1960–61, 1986–87- กุปเดอฟร็องส์
** ชนะเลิศ (2): 1928–29, 1989–90- กุปเดอลาลีก
** รองชนะเลิศ (1): 2010–11

**ระดับทวีปยุโรป**
 ยูฟ่าอินเตอร์โตโตคัพ
** ชนะเลิศ (1): 1999

**ผู้เล่น**

**ผู้เล่นชุดปัจจุบัน**

**อ้างอิง**

**แหล่งข้อมูลอื่น**
 MHSC
หมวดหมู่:สโมสรฟุตบอลในประเทศฝรั่งเศส
หมวดหมู่:สโมสรในลีกเอิง
หมวดหมู่:สโมสรฟุตบอลที่ก่อตั้งในปี พ.ศ. 2517
แม่แบบ:ผู้ก่อกวนต่อเนื่องยาวนาน/doc

== ข้อบ่งใช้**
1=ชื่อหน้าประวัติ
ชื่อหน้าประวัติ คือ ชื่อของหน้าประวัติผู้ก่อกวนรายนั้น ๆ ทั้งนี้ เอาเฉพาะที่ต่อจากชื่อหลักของหน้า ("วิกิพีเดีย:การก่อกวนต่อเนื่องยาวนาน/")
เช่น "วิกิพีเดีย:การก่อกวนต่อเนื่องยาวนาน/เด็กหญิงแจ่ม" ชื่อหน้าประวัติก็คือ "เด็กหญิงแจ่ม"

**ตัวอย่าง**
1=เด็กหญิงแจ่ม
หมวดหมู่:แม่แบบวิกิพีเดีย
หมวดหมู่:บทความที่มีเลขมาตรฐานสากลประจำหนังสือไม่ถูกต้อง

หมายเหตุ: กฎการใส่ยัติภังค์ในเลขมาตรฐานสากลประจำหนังสือยังอยู่ในระหว่างการแก้ไขและปรับปรุงอย่างต่อเนื่อง
หมวดหมู่นี้สำหรับการบำรุงรักษาบทความที่มีเลขมาตรฐานสากลประจำหนังสือไม่ถูกต้อง โดยมักจะรวมไว้ด้วยแม่แบบ Please check ISBN หากทำการแก้ไขรหัส ISBN แล้วโปรดลบแม่แบบหรือหมวดหมู่ออกจากบทความ

**ดูเพิ่ม**
 :หมวดหมู่:CS1 errors: ISBN- :หมวดหมู่:หน้าที่มีข้อผิดพลาด ISBN
หมวดหมู่:บทความวิกิพีเดียที่มีข้อมูลขาดหายไป
แอปสโตร์ (ไอโอเอส/ไอแพดโอเอส)

แอปสโตร์ เป็นโปรแกรมดิจิทัลแพลตฟอร์มจัดจำหน่ายสำหรับระบบปฏิบัติการไอโอเอสและไอแพดโอเอส พัฒนาและปรับปรุงโดยแอปเปิล การบริการช่วยให้ผู้ใช้เรียกดูและดาวน์โหลดแอปพลิเคชันจากร้านไอทูนส์ ซึ่งถูกพัฒนาขึ้นด้วยไอโอเอส เอสดีเค ที่เผยแพร่ผ่านทางแอปเปิล

**ดูเพิ่ม**
 กูเกิล เพลย์- ไมโครซอฟท์สโตร์- ซัมซุงกาแลคซีสโตร์- หัวเว่ยแอปแกลเลอรี

**อ้างอิง**

**แหล่งข้อมูลอื่น**
 Apple Developer program
หมวดหมู่:ซอฟต์แวร์บนไอโอเอส
หมวดหมู่:ไอแพด
หมวดหมู่:ไอโฟน
หมวดหมู่:ไอทูนส์
หมวดหมู่:ไอทูนส์

หมวดหมู่:ซอฟต์แวร์ของแอปเปิล
หมวดหมู่:ซอฟต์แวร์บนไอโฟน
หมวดหมู่:ซอฟต์แวร์บนไอพอด
หมวดหมู่:ซอฟต์แวร์บนวินโดวส์
ธนาคารรอยัล ANZ

ธนาคารรอยัล ANZ (ANZ Royal Bank) เป็นธนาคารในกัมพูชามี 23 สาขา มีระบบธนาคารบนอินเทอร์เน็ตและตู้เอทีเอ็ม 101 แห่งทั่วกัมพูชา ก่อตั้งเมื่อ พ.ศ. 2548 เป็นการร่วมทุนระหว่างกลุ่ม ANZ และบริษัทรอยัลกรุ๊บของกัมพูชา โดยมีสัดส่วนการถือหุ้น 55% และ 45% ตามลำดับ

**อ้างอิง**

**แหล่งข้อมูลอื่น**
 ANZ Royal date=2007-02-14 
ร
แม่แบบ:Elo rating

This template return the Elo rating for all chess players and is used in the Infobox chess player. In order for this to work the parameter field "FideID" has to be filled in.
Attention: Players with a minumum elo rating of 2400 are considered only! Data source: http://ratings.fide.com/download.phtml.

**Data**
 Timestamp: ID=timestamp
ระดับอีโล
----
SubsterBot Exception in "Elo-rating" (2012-10-07 03:11:23.784579)
Traceback (most recent call last):
File "/home/drtrigon/pywikipedia/subster.py", line 251, in subContent
(substed_content, tags) = self.subTemplate(substed_content, item)
File "/home/drtrigon/pywikipedia/subster.py", line 399, in subTemplate
exec(self._code + (bot_config'CodeTemplate' % func), scope, scope)
File "", line 38, in 
File "", line 21, in formatedlist_frommatrix
AttributeError: 'NoneType' object has no attribute 'groups'
เมฟิสโตเฟเลส

ไฟล์:Mephistopheles2.jpg|250px|thumb|เมฟิสโตเฟเลส บินข้าม Wittenberg ปรากฏในวรรณกรรมของเออแฌน เดอลาครัว
เมฟิสโตเฟเลส (Mephistopheles หรือสะกด Mephistophilus, Mephistophilis, Mephostopheles, Mephisto, Mephastophilis) เป็นปีศาจในนิทานพื้นบ้านของประเทศเยอรมนี เมฟิสโตเฟเลสปรากฏเริ่มแรกในวรรณกรรมในลักษณะของปีศาจในตำนานเฟาสต์ หลังจากนั้นเมฟิสโตเฟเลสได้ถูกนำมาใช้เป็นลักษณะของปีศาจในหลากหลายเรื่อง

**อ้างอิง**
 Burton Russell, Jeffrey, Mephistopheles: The Devil in the Modern World, Ithaca, NY: Cornell (1986); 1990 reprint: 978-0-8014-9718-6- Hamlin, Cyrus,  et alibi, Faust, New York, NY: W. W. Norton & Company, Second edition (November 5, 1998): 978-0-393-97282-5- Ruickbie, Leo: Faustus: The Life and Times of a Renaissance Magician. The History Press (2009): 978-0-7509-5090-9
หมวดหมู่:ผี
หมวดหมู่:คติชนเยอรมัน
หมวดหมู่:ตัวละครที่เป็นปิศาจและมาร
หมวดหมู่:ตัวละครที่เป็นนักเล่นกลลวง
หมวดหมู่:ธนาคารในสหราชอาณาจักร

ส
หมวดหมู่:บริษัทของสหราชอาณาจักรแบ่งตามอุตสาหกรรม
หมวดหมู่:บริษัทบริการทางการเงินของสหราชอาณาจักร
เถาอู้

เถาอู้
เถาอู้ (檮杌 พินอิน: táowù) หรือ โทโกะสึ (tōkotsu) เป็น 1 ในจตุรมารของจีน มีลักษณะเป็นเสือหน้าคน ผสมหมูป่า มีเขี้ยวยาว และหางยาว 
หมวดหมู่:สิ่งมีชีวิตในตำนานจีน
เถาอู้ ชอบลงมาเที่ยวที่เชียงราย ทุกปี
มารัท ดซูเมฟ

มารัท ดซูเมฟ (Marat Dzhumaev; 12 มกราคม ค.ศ. 1976 – ) เป็นนักหมากรุกสากลระดับแกรนด์มาสเตอร์ (ค.ศ. 2001) ชาวอุซเบกิสถาน ผู้เข้าแข่งขันรายการไทยแลนด์โอเพ่น 2010 ที่ซึ่งเขาเป็นฝ่ายชนะวิษุวัต ธีรภาพไพสิฐ ในรอบที่ 5

**ประวัติ**
มารัทเล่นให้แก่ทีมชาติอุซเบกิสถานในโอลิมปิกหมากรุกสากลใน ค.ศ. 2000 และ 2002, หมากรุกสากลชิงแชมป์โลกใน ค.ศ. 2001 และทีมหมากรุกสากลชิงแชมป์เอเชีย ใน ค.ศ. 1999, 2003 และ 2008  เขาทำคะแนนเท่ากันในอันดับที่ 1 ถึง 3 ร่วมกับเซียร์ ราห์มัน และเซอร์เก ทีเวียคอฟ ในการแข่งยูไนเต็ดอินซูแรนซ์ทัวร์นาเมนท์ครั้งที่ 6 ณ กรุงธากา ใน ค.ศ. 2003 แล้วเป็นที่หนึ่งในการแข่งขันปูเณ่ 2004 กับลัคเนา 2004 ส่วนใน ค.ศ. 2008 เขาทำคะแนนเท่ากันในอันดับที่ 3 ถึง 7 ร่วมกับซูซานโต เมการานโต, ดาร์วิน เลย์โล, ดราเซ็น เซอร์เม็ค และแอช็อต นาแดเนียน ในรายการดาโตอาเธอร์ทังมาเลเซียโอเพ่นแชมเปี้ยนชิพครั้งที่ 5 ที่กัวลาลัมเปอร์ ใน ค.ศ. 2009 เขาทำคะแนนเท่ากันในอันดับที่ 1 ถึง 2 ร่วมกับวิอาเชสลาฟ ซาคาซอฟ ในการแข่งขันกัปเปลลากรองด์โอเพ่น และทำคะแนนเท่ากับอันดับ 2 ถึง 5 ร่วมกับทามัซ เกลัชวิลี, ลูเซียน-คอสติน ไมรอน, อามอน ซิมูโตเว และวลาดิเมียร์ เบอร์มาคิน ในการแข่งขันโรชฟอร์โอเพ่น รวมถึงในปีเดียวกันนี้ เขาเป็นผู้ชนะโฮคิมคัพ ที่ทาชเคนต์ และทำคะแนนเท่ากันในอันดับที่หนึ่งร่วมกับอันเดรย์ ควอน ในการแข่งขันทาชเคนต์เมเจอร์สคัพ ใน ค.ศ. 2011 เขาทำคะแนนเท่ากันกับอันดับที่ 1 ถึง 3 ร่วมกับทีกรัน แอล เปโตรเซียน และแอนตัน ฟิลิปโปฟ ที่อนุสรณ์สถานจอร์จี อักซามอฟ ในทาชเคนต์
ในเดือนพฤศจิกายน ค.ศ. 2009 รายการสมาพันธ์หมากรุกโลกได้จัดให้มารัทมีระดับอีโลที่ 2528 หน่วย ส่งผลให้เขาเป็นนักหมากรุกสากลหมายเลขสี่แห่งอุซเบกิสถาน

**อ้างอิง**

**แหล่งข้อมูลอื่น**
 id=96473-  Chessmetrics Player Profile: Marat Dzhumaev
หมวดหมู่:ผู้เข้าแข่งขันหมากรุกสากลโอลิมเปียด
หมวดหมู่:นักหมากรุกสากลชาวอุซเบกิสถาน
ฉฺยงจี

ฉฺยงจี
ฉฺยงจี (窮奇 พินอิน: qióngjī) เป็น 1 ใน 4 จตุรมารของจีน มีลักษณะรูปร่างน่าเกลียด ลักษณะเหมือนวัวมีขนเป็นหนามแข็งเหมือนเม่น มีปากยาวสองข้าง และชอบกินคน โดยกินคนจากหัวลงไป มีลักษณะดุร้ายเหมือนเสือ และปรากฏในตำนานของญี่ปุ่นว่าเป็นปีศาจที่มาพร้อมกับลม

**อ้างอิง**
หมวดหมู่:สิ่งมีชีวิตในตำนานจีน
การดำน้ำ

การดำน้ำโดยใช้ต่อท่ออากาศจากผิวน้ำ (surface-supplied)
การดำน้ำ (underwater diving) เป็นการลดตัวใต้ผิวน้ำเพื่อทำกิจกรรมใต้น้ำ มักเกี่ยวข้องกับการท่องเที่ยวทางทะเลเป็นหลัก หรืออาจเป็นภารกิจทางทหาร การแช่น้ำและการสัมผัสกับน้ำเย็นและความดันสูงมีผลทางสรีรวิทยาต่อนักดำน้ำซึ่งจะจำกัดความลึกและระยะเวลาในการดำน้ำโดยรวม การกลั้นหายใจเป็นข้อจำกัดสำคัญ และการหายใจที่ความดันสูงยังทำให้เกิดภาวะแทรกซ้อนอื่น ๆ ทั้งทางตรงและทางอ้อม การพัฒนาวิธีการทางด้านอุปกรณ์เทคโนโลยีเพิ่มความลึกและระยะเวลาในการดำน้ำโดยรอบของมนุษย์และยังช่วยให้ทำงานใต้น้ำได้นานยิ่งขึ้น   
สภาพแวดล้อมทำให้กิจกรรมดำน้ำมีความอันตรายหลากหลายอย่างและความเสี่ยงส่วนใหญ่จะถูกควบคุมโดยทักษะการดำน้ำที่เหมาะสม การฝึกอบรม ประเภทของอุปกรณ์ที่ใช้ และก๊าซหายใจที่ใช้ ที่ขึ้นอยู่กับความลึกและวัตถุประสงค์ในการดำน้ำ กิจกรรมดำน้ำมีความลึกสูงสุดประมาณ 40 เมตร (130 ฟุต) สำหรับการดำน้ำลึกเชิงสันทนาการ 530 เมตร (1,740 ฟุต) สำหรับการดำน้ำเชิงพาณิชย์และ 610 เมตร (2,000 ฟุต) ที่สวมใส่ชุด atmospheric suit การดำน้ำยังถูกจำกัด ให้อยู่ในสภาพที่ไม่อันตรายมากเกินไป แม้ว่าระดับความเสี่ยงอาจผันผวน  

**ประเภทของการดำน้ำ**
ประเภทของการดำน้ำสามารถแบ่งได้เป็นหลายแบบตามอุปกรณ์ดำน้ำที่ใช้ 
ฟรีไดวิงกับโลมา

**ฟรีไดวิง (freediving)**
การกลั้นหายใจขณะดำน้ำหรือว่ายน้ำ นับเป็นทักษะที่มีประโยชน์ในยามฉุกเฉินและเป็นส่วนสำคัญของกีฬาทางน้ำ การฝึกอบรมด้านความปลอดภัยของกองทัพเรือ และยังช่วยให้สนุกกับกิจกรรมทางน้ำได้อย่างเต็มที่ การดำน้ำลึกใต้น้ำโดยไม่ต้องใช้อุปกรณ์ช่วยหายใจสามารถแบ่งเป็น 3 แบบ การว่ายน้ำใต้น้ำ สนอร์เกอลิง (snorkeling) และฟรีไดวิง ทั้งหมดมีความคล้ายกันมาก ทั้งนี้ยังมีการแข่งขันกีฬาใต้น้ำหลายชนิดที่แข่งโดยปราศจากอุปกรณ์ช่วยหายใจ 
ฟรีไดวิง เป็นการดำน้ำอิสระที่ไม้ใช้อุปกรณ์ช่วยหายใจแต่อาศัยความสามารถของนักดำน้ำในการกลั้นลมหายใจไว้จนกว่าจะขึ้นสู่ผิวน้ำใหม่ เทคนิคนี้มีตั้งแต่การดำน้ำแบบง่าย ๆ ไปจนถึงการดำน้ำแบบแข่งขัน Apnea ตีนกบและหน้ากากดำน้ำมักใช้ในการดำน้ำฟรีไดวิ่ง เพื่อปรับปรุงวิสัยทัศน์และการเคลื่อนไหวใต้น้ำ ท่อหายใจ (snorkel) ช่วยให้นักดำน้ำสามารถหายใจบนผิวน้ำในขณะที่ใบหน้าแช่อยู่ในน้ำ สนอร์เกอลิง จะว่ายอยู่บนผิวน้ำบนพื้นผิวที่ไม่มีเจตนาในการลงไปใต้น้ำเป็นกีฬาทางน้ำและกิจกรรมสันทนาการที่เป็นที่นิยม 

**การดำน้ำสกูบา**
การดำน้ำสกูบาเป็นการดำน้ำลึกที่นักดำน้ำใช้อุปกรณ์ช่วยหายใจติดกับตัวลงไปใต้น้ำ ทำให้สามารถดำน้ำได้โดยอิสระ และเคลื่อนที่ไปมาใต้น้ำได้ โดยไม่ติดกับสายอากาศที่ต่อมาจากเครื่องอัดอากาศบนผิวน้ำ (surface-supplied diving equipment หรือ SSDE) loc=Chapter 1 Section 3 Scuba Diving

**อ้างอิง**
หมวดหมู่:กีฬาทางน้ำ
แดน โอลารู

แดน โอลารู (Dan Olaru) เกิดวันที่ 11 พฤศจิกายน ค.ศ. 1996 ที่คีชีเนา ประเทศมอลโดวา เป็นนักยิงธนูชาวมอลโดวา ในโอลิมปิกฤดูร้อน 2012 เขาเข้าแข่งขันในกีฬายิงธนูประเภทชายเดี่ยว ซึ่งเขาเข้าแข่งขันเมื่ออายุเพียง 15 ปี และนับเป็นนักยิงธนูที่อายุน้อยที่สุดในโอลิมปิกฤดูร้อน 2012 เขาสามารถเป็นฝ่ายชนะเจค คามินสกี จากสหรัฐอเมริกา และไซมอน เทอร์รี จากสหราชอาณาจักร ก่อนที่จะเป็นฝ่ายแพ้ต่อคิม บอบมิน จากเกาหลีใต้ในเวลาต่อมา
นอกจากนี้ เขายังเป็นผู้เชิญธงชาติมอลโดวาในพิธีเปิดโอลิมปิกฤดูร้อน 2012 ด้วยเช่นกัน

**อ้างอิง**

**แหล่งข้อมูลอื่น**
  เปิดมาเจอนักกีฬายิงธนูมอลโดวา หล่อมาก
หมวดหมู่:นักยิงธนูชาวมอลโดวา
หมวดหมู่:นักกีฬาโอลิมปิกทีมชาติมอลโดวา
หมวดหมู่:นักยิงธนูในโอลิมปิกฤดูร้อน 2012
แม่แบบ:Lcs/doc

==Usage**
needs one parameter, the name of an existing Category.
Example:

appears as:
Interwiki utility templates

**Documentation**
Template:Lcs
is a smaller variant of
Lc
with pleasant output also on browsers which don't
support &middot;.

Lcs
allows one parameter, the name of an existing
Category.
It can be used on talk and user
pages related to an existing talk page
of the category, but the linked category talk page
might also not yet exist.

**Usage**
shows links for the specified category
shows links for a category wrt the 

**Example**
The latter shows bogus links, as long as no category  exists.

**See also**
 Lcs for Categories- Lps for - Lts for Templates- Internal link templates

**Comparison**
We got a zoo of similar templates, pick what you like.
This list is probably incomplete and intentionally
omits redirections:
แม่แบบ:เหตุการณ์ปัจจุบัน/2555 พฤศจิกายน 19

* บารัก โอบามา ประธานาธิบดีแห่งสหรัฐอเมริกา เดินทางถึงประเทศพม่า โดยคาดว่าจะเดินทางเข้าพบประธานาธิบดีเต็ง เส่ง และหารือเรื่องการเมืองกับออง ซาน ซูจี แกนนำฝ่ายค้านของพม่า เพื่อส่งเสริมการปฏิรูปการเมือง และกระชับความสัมพันธ์ระหว่างประเทศ  (ข่าวสดออนไลน์)
}
ปลาแซลมอนแปซิฟิก

ปลาแซลมอนแปซิฟิก (Pacific salmon) เป็นสกุลของปลาเศรษฐกิจสกุลหนึ่ง จำพวกปลาแซลมอน ใช้ชื่อสกุลว่า 	Oncorhynchus จัดอยู่ในวงศ์ Salmonidae อันดับ Salmoniformes 
โดยที่คำว่า Oncorhynchus มาจากภาษากรีกคำว่า nkos หมายถึง "ตะขอ" และ rynchos หมายถึง "จมูก" ซึ่งมาจากการที่ตัวผู้ในฤดูผสมพันธุ์จะเปลี่ยนสีตัวเองให้เข้ม และมีส่วนปลายปาก (จมูก) งองุ้มเป็นดั้งขอ
เป็นปลาแซลมอนที่กระจายพันธุ์อยู่ในตอนเหนือของแคลิฟอร์เนียตลอดแนวชายฝั่งมหาสมุทรแปซิฟิก, มหาสมุทรอาร์กติก และมหาสมุทรแอตแลนติก พบได้ตั้งแต่อาร์กติก, อลาสกา, ทะเลเบริง, สหรัฐอเมริกา, เม็กซิโก จนถึงญี่ปุ่น
เป็นปลาที่กินปลาและสัตว์น้ำขนาดเล็กเป็นอาหาร อาศัยอยู่รวมกันเป็นฝูง แต่เป็นปลาที่ต้องการแหล่งน้ำที่สะอาด มีปริมาณออกซิเจนละลายในน้ำสูง น้ำมีอุณหภูมิเย็นและไหลแรงซึ่งมักพบตามปากแม่น้ำต่าง ๆ ขณะที่ปลาเมื่ออยู่ในทะเลหรือมหาสมุทรก็มักจะว่ายตามผิวน้ำ และเช่นเดียวกับปลาแซลมอนสกุลและชนิดอื่น ๆ ที่เมื่อถึงฤดูผสมพันธุ์วางไข่ จะว่ายกลับไปผสมพันธุ์และวางไข่ในแหล่งน้ำจืด อันเป็นถิ่นกำเนิดดั้งเดิม แม้จะไกลแค่ไหนก็ตาม  โดยแต่ละชนิดจะมีระยะเวลาการวางไข่และเติบโตต่างกัน บางชนิดลูกปลาอาจใช้เวลา 5-7 เดือน ขณะที่บางชนิดอาจต้องใช้เวลานานถึง 1 ปี ในการอาศัยในแหล่งน้ำจืด จึงจะว่ายกลับไปยังทะเล และใช้ระยะเวลาการเจริญเติบโตเป็นตัวเต็มวัยประมาณ 2-4 ปี แต่ทั้งหมดก็ต้องอาศัยการวางไข่ในแหล่งน้ำที่สะอาดเหมือนกัน
เป็นปลาแซลมอนที่นิยมบริโภคกันเป็นปลาเศรษฐกิจที่สำคัญ โดยมีอยู่ด้วยกัน 5 ชนิด ที่เป็นชนิดที่สำคัญ

**การจำแนก**
(ไม่รวมชนิดย่อย)
*Oncorhynchus chrysogaster (Needham & Gard, 1964) ปลาเทราท์ทองเม็กซิกัน 
*Oncorhynchus clarkii (Richardson, 1836) 	 
*Oncorhynchus gilae (Miller, 1950) 	 
*Oncorhynchus gorbuscha (Walbaum, 1792) ปลาแซลมอนสีชมพู-เป็นปลาเศรษฐกิจที่สำคัญ
*Oncorhynchus iwame Kimura & Nakamura, 1961	 
*Oncorhynchus keta (Walbaum in Artedi, 1792)  ปลาแซลมอนชัม-เป็นปลาเศรษฐกิจที่สำคัญ	 
*Oncorhynchus kisutch (Walbaum, 1792) ปลาแซลมอนโคโฮ-เป็นปลาเศรษฐกิจที่สำคัญ
*Oncorhynchus masou (Brevoort, 1856) 
*Oncorhynchus mykiss (Walbaum, 1792) ปลาเรนโบว์เทราท์-เป็นปลาเศรษฐกิจที่สำคัญ 
*Oncorhynchus nerka (Walbaum in Artedi, 1792) ปลาแซลมอนช็อคอาย, ปลาแซลมอนแดง 
*Oncorhynchus rhodurus Jordan & McGregor in Jordan & Hubbs, 1925	 
*Oncorhynchus tshawytscha  (Walbaum in Artedi, 1792)  ปลาแซลมอนชีนุก-เป็นปลาเศรษฐกิจที่สำคัญ

**อ้างอิง**

**แหล่งข้อมูลอื่น**
หมวดหมู่:ปลาแซลมอน
หมวดหมู่:สกุลปลาแซลมอนแปซิฟิก
คิม ฮย็อง-ชิล

คิม ฮย็อง-ชิล (김형칠; Kim Hyung-chil; 1 กรกฎาคม ค.ศ. 1959 – 7 ธันวาคม ค.ศ. 2006) เป็นนักขี่ม้าชาวเกาหลีใต้ เขาได้รับรางวัลเหรียญเงินจากการแข่งขันอีเวนต์สามวันในเอเชียนเกมส์ 2002 ที่ปูซาน และเป็นสมาชิกที่มีอายุมากที่สุดของทีมนักกีฬาขี่ม้าชาวเกาหลีใต้ คิมยังได้เข้าแข่งขันในโอลิมปิกฤดูร้อน ที่กรุงโซลใน ค.ศ. 1988 และบาร์เซโลนาใน ค.ศ. 1992 ตลอดจนมีผลงานที่โดดเด่นในการแข่งขันขี่ม้าชิงแชมป์โลก
เขาเสียชีวิต ณ วันที่ 7 ธันวาคม ค.ศ. 2006 เมื่อเขาตกจากหลังม้าในการแข่งขันกีฬาขี่ม้าในเอเชียนเกมส์ 2006 ซึ่งเหตุการณ์ที่เกิดขึ้นในการกระโดดครั้งที่ 8 ของรายการครอสคันทรีในการแข่งอีเวนท์สามวัน อาเหม็ด อับดุลลา อัล คูไลฟี ซึ่งเป็นโฆษกคณะกรรมการจัดการแข่งขันเอเชียนเกมส์กล่าวถึงเหตุการณ์นี้ว่า หลังจากที่ฝนยังคงตกอยู่ การติดตามสภาพอากาศก็ยังไม่เป็นอย่างที่หวังไว้ แม้ว่าผู้เข้าแข่งขัน 10 รายจะไม่ประสบอุบัติเหตุหลังจบเกม แต่โศกนาฏกรรมก็ได้เกิดขึ้นต่อคิม ผู้ซึ่งเข้าแข่งขันเป็นคนที่ 11 โดยเหตุการณ์นี้ได้เกิดขึ้นต่อหน้าพรหมธร กิ่งวรรณ ซึ่งเป็นนักกีฬาทีมชาติไทยที่เตรียมจะทำการลงสนาม และส่งผลให้เขาสูญเสียความมั่นใจเป็นอย่างมาก
ภาพทางโทรทัศน์ได้แสดงให้เห็นว่าม้าของเขา "บันดาเบิร์ก แบล็ค" ได้สะดุดรั้วขวาง ซึ่งในช่วงแรก มันได้เหวี่ยงคิมออกจากเครื่องกีดขวาง แล้วพลัดมาทับศีรษะและบริเวณอกของคิม โดยสีข้างของมันได้กดทับตัวเขา คิมไม่มีการฟื้นคืนสติแต่อย่างใด และเสียชีวิตก่อนช่วงเที่ยงของเวลาท้องถิ่นเพียงไม่นาน
การเสียชีวิตของคิมถือเป็นการสูญเสียชีวิตครั้งแรกในประวัติศาสตร์การแข่งขันขี่ม้าครอสคันทรีในเอเชียนเกมส์ และเป็นชาวเกาหลีใต้คนแรกที่เสียชีวิตในการแข่งขันขี่ม้ารายการสำคัญระดับนานาชาติ

**อ้างอิง**

**แหล่งข้อมูลอื่น**
  Profile at doha-2006.com-  Report at foxsports.com-  Report at aljazeera.net-  Report at ESPN.com
หมวดหมู่:นักกีฬาขี่ม้าชาวเกาหลีใต้
หมวดหมู่:ผู้เข้าแข่งขันโอลิมปิกฤดูร้อน 1988
หมวดหมู่:นักกีฬาขี่ม้าในโอลิมปิกฤดูร้อน 2004
หมวดหมู่:นักกีฬาโอลิมปิกทีมชาติเกาหลีใต้
หมวดหมู่:นักกีฬาเหรียญเงินเอเชียนเกมส์
หมวดหมู่:นักกีฬาเหรียญทองแดงเอเชียนเกมส์
หมวดหมู่:เสียชีวิตจากอุบัติเหตุขี่ม้า
หมวดหมู่:เสียชีวิตจากการแข่งขันกีฬา
ท่าอากาศยานนานาชาติกามซัญ

ท่าอากาศยานนานาชาติกามซัญ (Sân bay quốc tế Cam Ranh) VVCR ตั้งอยู่ใกล้กับอ่าวกามซัญในเมืองกามซัญ จังหวัดคั้ญฮหว่า ประเทศเวียดนาม เป็นท่าอากาศยานรองรับเมืองญาจางซึ่งตั้งอยู่ห่างออกไปทางทิศเหนือประมาณ 30 กิโลเมตร

**สายการบินและจุดหมายปลายทาง**

**สายการบินระหว่างประเทศ**
มีสายการบินไทยแอร์เอเชียให้บริการระหว่างท่าอากาศยานดอนเมือง กรุงเทพมหานคร ประเทศไทย บินตรงไปยังสนามบินนี้

**สายการบินภายในประเทศ**
กามซัญ
หมวดหมู่:จังหวัดคั้ญฮหว่า
หมวดหมู่:ท่าอากาศยานที่ก่อตั้งในปี พ.ศ. 2508
หมวดหมู่:ท่าอากาศยานที่ก่อตั้งในปี พ.ศ. 2547
คอร์เนต

คอร์เนต (Cornet) ลักษณะคล้ายกับทรัมเป็ตแต่ลำตัวสั้นกว่า คุณภาพของเสียงมีความนุ่มนวล กลมกล่อม เสียงสดใสน้อยกว่าทรัมเป็ต คอร์เนตนำมาใช้ในวงออเคสตราเป็นครั้งแรกเมื่อประมาณ ค.ศ. 1829 ในการแสดงโอเปร่า ของ Rossini เรื่อง William Tell
ในปัจจุบันคอร์เนตเป็นเครื่องดนตรีสำคัญสำหรับวงโยธวาทิต วงดนตรีลูกทุ่ง จนถึงวงออเคสตรา และแตรวง
หมวดหมู่:เครื่องลมทองเหลือง
เมเจอร์ลีกเบสบอล

เมเจอร์ลีกเบสบอล (Major League Baseball) ย่อว่า เอ็มแอลบี (MLB) เป็นลีกเบสบอลมืออาชีพ ประกอบไปด้วยทีมที่เล่นในอเมริกันลีก และเนชันแนลลีก โดยทั้งสองลีกรวมอยู่ในปี ค.ศ. 2000 เป็นองค์กรเดียวที่นำโดยกรรมาธิการเบสบอล หลังจาก 100 ปีที่แยกออกจากหน่วยงานตามกฎหมาย เมเจอร์ลีกเบสบอลถือเป็นหนึ่งในกีฬาเมเจอร์ลีกมืออาชีพของสหรัฐอเมริกาและแคนาดา

**ทีม**
ไฟล์:Dodger Stadium.jpg|thumb|Dodger Stadium in 2007

**ดูเพิ่ม**
 นิปปงโปรเฟสชันแนลเบสบอล

**อ้างอิง**

**แหล่งข้อมูลอื่น**
 mobile=http://m.mlb.com/-  ArmchairGM MLB Portal-  Ballparks.com-  Baseball History Site-  Baseball Prospectus-  Baseball Think Factory date=2008-08-20 -  Boxscore Archive contains official play-by-play and boxscores since 2002.-  ESPN Baseball Index-  ESPN Video Archive: Major League Baseball date=2008-08-03 -  Pitch In For Baseball – A MLB and MLB International partner charity date=2008-10-21 -  The Baseball Page-  Urban Youth Academy (MLB)-  "MLB, China Baseball League Team to Tour China", VOAnews.com, Mar. 3, 2005. Voice of America.

หมวดหมู่:ลีกเบสบอลในสหรัฐ
หมวดหมู่:ลีกเบสบอลในประเทศแคนาดา
หมวดหมู่:ลีกกีฬาอาชีพในสหรัฐ
หมวดหมู่:ลีกกีฬาอาชีพในประเทศแคนาดา
หมวดหมู่:ลีกกีฬาที่ก่อตั้งในปี พ.ศ. 2412
ประวัติศาสตร์บาห์เรน

ขอบเขตของจักรวรรดิซัสซานิดที่รวมบาห์เรนใน พ.ศ. 1143 ก่อนที่ชาวอาหรับจะเข้ามาปกครอง 
บาห์เรนเป็นรัฐที่มีความรุ่งเรืองมานาน  โดยเป็นเมืองท่าและศูนย์กลางการค้าในอ่าวเปอร์เซีย มีชื่อเสียงทางด้านไข่มุก และการต่อเรือ บาห์เรนเป็นดินแดนในอารักขาของอังกฤษตั้งแต่ พ.ศ. 2404 ได้รับเอกราชใน พ.ศ. 2514

**ยุคโบราณ**

คำว่าบาห์เรนมาจากภาษาอาหรับแปลว่าทะเลสองแห่ง เมื่อราว 2,457 ปีก่อนพุทธศักราช มีชื่อว่าดิลมุน เป็นศูนย์กลางการค้าที่สำคัญ ทำการค้ามาตั้งแต่สมัยชาวสุเมเรียจนถึงสมัยกรีกและโรมัน โปรตุเกสเข้ามายึดครองบาห์เรนในราวพุทธศตวรรษที่ 21 จากนั้นก็ถูกเปอร์เซียยึดครอง ต่อมาใน พ.ศ. 2325 ชาวอาหรับสกุลอัลคอลีฟะห์จากซาอุดิอาระเบียเข้ามายึดครองและขับไล่ชาวเปอร์เซียออกไป จากนั้นดำรงตำแหน่งเป็นชีคปกครองบาห์เรน และได้ขยายอำนาจเข้าไปในบริเวณที่เป็นกาตาร์ในปัจจุบันด้วย สายสกุลนี้ได้ปกครองบาห์เรนในปัจจุบัน

**ในอารักขาของอังกฤษ**
คณะกรรมการสหภาพแห่งชาติใน พ.ศ. 2497
ต่อมาในราวพุทธศตวรรษที่ 24 อังกฤษเข้ามาช่วยบาห์เรนต่อสู้กับซาอุดิอาระเบีย บาห์เรนจึงอยู่ใต้อิทธิพลของอังกฤษ ยินยอมทำสนธิสัญญาเพื่อเป็นรัฐในอารักขาของอังกฤษ ยกเลิกการค้าทาสและเป็นโจรสลัด บาห์เรนเป็นรัฐในอารักขาของอังกฤษระหว่าง พ.ศ. 2404 – 2514 รวมเป็นเวลา 110 ปี ซึ่งในระหว่างนี้ อังกฤษเป็นผู้ควบคุมนโยบายต่างประเทศของบาห์เรน
ในช่วง พ.ศ. 2483 – 2493 ชาวบาห์เรนได้เรียกร้องที่จะมีส่วนร่วมในการปกครองมากขึ้น แต่ก็มีการปรับปรุงการปกครองเพียงเล็กน้อยหลังการจลาจลใน พ.ศ. 2499 ต่อมาใน พ.ศ. 2513 ชีคอีซา คอลีฟะห์ได้ยอมมอบอำนาจบางประการให้กับสภาแห่งรัฐ ซึ่งปัจจุบันคือคณะรัฐมนตรี

**รัฐเอกราช**
ดินแดนสหพันธรัฐอาหรับเอมิเรตส์ที่เคยเสนอเพื่อจัดตั้งแต่ไม่สำเร็จ
อังกฤษถอนตัวออกจากอ่าวเปอร์เซียใน พ.ศ. 2514 บาห์เรนจึงได้เอกราชในปีนั้น และเข้าเป็นสมาชิกสันนิบาตอาหรับและสหประชาชาติ เคยมีความพยายามจะจัดตั้งสหพันธรัฐอ่าวเปอร์เซีย ซึ่งประกอบด้วยกาตาร์ บาห์เรน โอมานและสหรัฐอาหรับเอมิเรตส์แต่ไม่สำเร็จ 

**บาห์เรนปัจจุบัน**

**อ้างอิง**
 สาคร ช่วยประสิทธิ์. รัฐบาห์เรน ใน สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน. กทม.ราชบัณฑิตยสถาน. 2539. หน้า 335 - 337

**แหล่งข้อมูลอื่น**
 Timeline: Bahrain, BBC- Bahrain: 1905–2005 Life before and after the discovery of oil- History of Bahrain on an Islamist opposition websiteMandaville, Saudi Aramco World, May 1975 date=2006-06-14 - Qarmatians in Bahrain, Ismaili Net- Background Note: Bahrain- History of Bahrain- Generational change and elite-driven reforms in the Kingdom of Bahrain. (Sir William Luce Fellowship Paper No. 7) Dr. Steven Wright (2006) Middle East and Islamic Studies, University of Durham, (PDF Format)- Voice of Bahrain date=2006-06-14  (London-based Islamist group website)
*Khalaf, Abdulhadi (1998).  Contentious politics in Bahrain: From ethnic to national and vice versa.-  University of Bahrain date=2014-02-26 
หมวดหมู่:ประเทศบาห์เรน
ทะเลสาบเกรตแบร์

ทะเลสาบเกรตแบร์ (Great Bear Lake; สลาเวย์: Sahtú, Grand lac de l'Ours) เป็นทะเลสาบใหญ่ที่สุดที่มีพื้นที่ทั้งหมดอยู่ภายในประเทศแคนาดา และใหญ่เป็นอันดับ 4 ในอเมริกาเหนือ และใหญ่เป็นอันดับ 7 ของโลก ตั้งอยู่ในดินแดนนอร์ทเวสต์เทร์ริทอรีส์ ตั้งอยู่บนเส้นอาร์กติกเซอร์เคิล ระหว่างละติจูดเหนือที่ 65 และ 67 และลองจิจูด 118 และ 123 ตะวันตก และอยู่สูงจากระดับน้ำทะเลปานกลาง 186 ม. (610 ฟุต)
นักค้าขนเฟอร์ชาวยุโรปเดินทางมาสำรวจเมื่อประมาณ ค.ศ. 1800 ต่อมาเซอร์จอห์น แฟรงกลิน นักสำรวจชาวอังกฤษเดินทางมาถึงใน ค.ศ. 1825 มีการค้นพบแร่เรเดียมบนฝั่งตะวันออกของทะเลสาบเมื่อ ค.ศ. 1929

**อ้างอิง**
เกรตแบร์
หมวดหมู่:ธรณีสัณฐานในนอร์ทเวสต์เทร์ริทอรีส์
แม่แบบ:เหตุการณ์ปัจจุบัน/2555 พฤศจิกายน 20

*นายเหวิน เจียเป่า นายกรัฐมนตรีสาธารณรัฐประชาชนจีน เดินทางจากกรุงพนมเปญ มาถึงท่าอากาศยานดอนเมือง เนื่องในโอกาสการเยือนประเทศไทยอย่างเป็นทางการ ในฐานะแขกของรัฐบาล ระหว่างวันที่ 20-21 พ.ย.   (ข่าวสดออนไลน์)
}
หมวดหมู่:การเรียงแบบออนไลน์

การเรียงแบบออนไลน์ เป็นขั้นตอนวิธีการเรียงลำดับโดยที่สามารถค่อยๆรับข้อมูลและทำการเรียงได้ทันที ไม่จำเป็นต้องรับข้อมูลเข้ามาจนหมดก่อน นับเป็นขั้นตอนวิธีออนไลน์
หมวดหมู่:ขั้นตอนวิธีการเรียงลำดับ
หมวดหมู่:ขั้นตอนวิธีออนไลน์
บาลอร

บาลอร (Balor มีการสะกด Balar, Bolar) เป็นปีศาจในตำนานของเคลติกเป็นกษัตริย์ของเผ่าพันธุ์ยักษ์โฟโมเรียนส์ (Fomorians) และอาศัยอยู่บนเกาะโทรี
ลักษณะเฉพาะของบาลอรคือมีตาอยู่กึ่งกลางหน้าผากและตาอีกข้างอยู่ด้านหลังในทิศตรงกันข้าม บาลอรได้ถูกทำนายไว้ว่าจะถูกฆ่าโดยหลานชาย ซึ่งทำให้เขาได้ขังลูกสาวของตัวเอง เอธลีนน์ (Ethlinn) ไว้ในหอคอยคริสตัล

**อ้างอิง**
 Journal of American Folklore, Vol. 61, No. 240 (Apr. - Jun., 1948), pp. 201-202- J.A. MacCulloch, The Childhood of Fiction," London, 1905, p. 411
หมวดหมู่:ยักษ์
นูอาดา

นูอาดา (Nuada) หรือรู้จักในชื่อ แอร์เกทลัมฮ์ (Airgetlám - มือโลหะ) เป็นกษัตริย์องค์แรกของเผ่าตูตา เด ดานันน์ (Tuatha Dé Danann) นูอาดาเป็นกษัตริย์อยู่ 7 ปี ก่อนที่จะเดินทางมายังไอร์แลนด์ เมื่อเขาเดินทางมาถึงเกาะเขาได้ทำสงครามกับกษัตริย์องค์ก่อนหน้าและได้สูญเสียมือไปข้างหนึ่ง
คำว่า นูอาดา ในภาษาไอริชกลางหมายถึงวีรบุรุษหรือผู้กล้าหาญซึ่ง "อาจเป็นชื่อที่ถูกทำให้บริสุทธิ์โดยเทพเจ้า" อีกด้วย

**อ้างอิง**
หมวดหมู่:กษัตริย์
หมวดหมู่:ประเทศไอร์แลนด์
แอนดรูว์ ฮอย

แอนดรูว์ เจมส์ ฮอย, โอเอเอ็ม (Andrew James Hoy) เกิดวันที่ 8 กุมภาพันธ์ ค.ศ. 1959 ที่คัลแกน รัฐนิวเซาท์เวลส์ เป็นนักกีฬาขี่ม้าระดับโอลิมปิก ผู้ซึ่งเข้าแข่งขันให้แก่ทีมชาติออสเตรเลีย โดยเขาเข้าแข่งขันกีฬาโอลิมปิกฤดูร้อนเป็นครั้งที่เจ็ดในลอนดอนเกมส์ 2012 และเป็นนักขี่ม้าที่มีอายุมากที่สุดของรายการ เขาได้รับเหรียญรางวัลโอลิมปิกสี่เหรียญ โดยแบ่งออกเป็นสามเหรียญทองกับอีกหนึ่งเหรียญเงิน นอกจากนี้ เขายังเป็นผู้ฝึกสอนกีฬาขี่ม้าให้แก่นักกีฬาทีมชาติไทย ทั้งพรหมธร กิ่งวรรณ, จ.ส.อ.สุภาพ ขาวงาม และธนภรณ์ ชวตานนท์

**ประวัติ**
แอนดรูว์ ฮอย อาศัยอยู่ในสหราชอาณาจักรร่วมกับภรรยาของเขา เบ็ตตินา ฮอย (ผู้เข้าแข่งขันโอลิมปิกให้แก่ทีมชาติเยอรมนี) เป็นระยะเวลา 12 ปีในกลอสเตอร์เชอร์ ที่กัชคอมพาร์ค ที่ดินแห่งเจ้าหญิงแอนน์ พระราชกุมารี ในเดือนมกราคม ค.ศ. 2009 พวกเขาได้ย้ายไปยังวาเรนดอร์ฟ ประเทศเยอรมนี สองคู่รักแต่งงานกันทั้งที่เข้าแข่งขันในโอลิมปิกอยู่คนละทีมภายในปีเดียวกัน (ดูเพิ่มที่ ราฟาแอล โปรี และลีฟ เกรเตอ เชไบร์ด โปรี) แอนดรูว์ ฮอย ย้ายกลับไปยังประเทศอังกฤษในเดือนมิถุนายน ค.ศ. 2010 และปัจจุบันได้อาศัยอยู่ในถิ่นอื่น ซึ่งขึ้นอยู่กับเบ็ตตินา ฮอย โดยพวกเขาจะแยกกันไปคนละเส้นทาง

**สถิติการแข่งขัน**
 ค.ศ. 1979 เบอร์ลีย์ฮอร์สไทรอัล: อันดับที่ 1- ค.ศ. 1981 เมลเบิร์นอีเวนท์ 3 วัน: อันดับที่ 1 (ดาเวย์)- ค.ศ. 1984 โอลิมปิก: บุคคลอันดับที่ 15; ทีมอันดับที่ 5- ค.ศ. 1986 เมลเบิร์นอีเวนท์ 3 วัน: อันดับที่ 1 (กีวี)- ค.ศ. 1987 เมลเบิร์นอีเวนท์ 3 วัน: อันดับที่ 1 (กีวี)- ค.ศ. 1988 โอลิมปิก: บุคคลอันดับที่ 8; ทีมอันดับที่ 5- ค.ศ. 1991 เมลเบิร์นอีเวนท์ 3 วัน: อันดับที่ 1 (กีวี)- ค.ศ. 1992 โอลิมปิก: บุคคลอันดับที่ 5; ทีมอันดับที่ 1- ค.ศ. 1995 โอเพ่นยูโรเปียนเกมส์: อันดับที่ 12- ค.ศ. 1996 แบดมินตันฮอร์สไทรอัล: อันดับที่ 10- ค.ศ. 1996 โอลิมปิก: บุคคลอันดับที่ 11; ทีมอันดับที่ 1- ค.ศ. 2000 โอลิมปิก: บุคคลอันดับที่ 2; ทีมอันดับที่ 1- ค.ศ. 2000 แบดมินตันฮอร์สไทรอัล: อันดับที่ 9- ค.ศ. 2002 เบอร์ลีย์ฮอร์สไทรอัล: อันดับที่ 4- ค.ศ. 2002 ลูมืลเอนฮอร์สไทรอัล: อันดับที่ 1- ค.ศ. 2002 แบดมินตันฮอร์สไทรอัล: อันดับที่ 8- ค.ศ. 2003 เบอร์ลีย์ฮอร์สไทรอัล: อันดับที่ 9- ค.ศ. 2003 แบดมินตันฮอร์สไทรอัล: อันดับที่ 7- ค.ศ. 2004 โอลิมปิก: อันดับที่ 57- ค.ศ. 2004 แบดมินตันฮอร์สไทรอัล: อันดับที่ 5- ค.ศ. 2004 เบอร์ลีย์ฮอร์สไทรอัล: อันดับที่ 1- ค.ศ. 2005 แบดมินตันฮอร์สไทรอัล: อันดับที่ 3 (มาสเตอร์โมนาร์ช) และอันดับที่ 6 (มิสเตอร์ปรากาตัน)- ค.ศ. 2005 โรเล็กซ์เคนตักกีทรีเดย์: อันดับที่ 8 โยแมนพอยต์- ค.ศ. 2006 โรเล็กซ์เคนตักกีทรีเดย์: อันดับที่ 1 (มาสเตอร์โมนาร์ช)- ค.ศ. 2006 แบดมินตันฮอร์สไทรอัล: อันดับที่ 1 (มูนฟลีท) และตำแหน่งอื่น

**อ้างอิง**
หมวดหมู่:นักกีฬาขี่ม้าชาวออสเตรเลีย
หมวดหมู่:นักกีฬาโอลิมปิกทีมชาติออสเตรเลีย
หมวดหมู่:ผู้เข้าแข่งขันโอลิมปิกฤดูร้อน 1992
หมวดหมู่:ผู้เข้าแข่งขันโอลิมปิกฤดูร้อน 1996
หมวดหมู่:ผู้เข้าแข่งขันโอลิมปิกฤดูร้อน 2000
หมวดหมู่:นักกีฬาขี่ม้าในโอลิมปิกฤดูร้อน 2004
หมวดหมู่:นักกีฬาขี่ม้าในโอลิมปิกฤดูร้อน 2012
หมวดหมู่:นักกีฬาขี่ม้าในโอลิมปิกฤดูร้อน 2020
หมวดหมู่:นักกีฬาเหรียญทองโอลิมปิก
หมวดหมู่:นักกีฬาเหรียญเงินโอลิมปิก
หมวดหมู่:ผู้ฝึกสอนกีฬาขี่ม้า
หมวดหมู่:ผู้ฝึกสอนทีมชาติ
หมวดหมู่:เมเจอร์ลีกเบสบอล

หมวดหมู่:ลีกเบสบอลในสหรัฐ
หมวดหมู่:ลีกเบสบอลในประเทศแคนาดา
หมวดหมู่:ลีกกีฬาอาชีพในสหรัฐ
หมวดหมู่:ลีกกีฬาอาชีพในประเทศแคนาดา
หมวดหมู่:ปัญหาการเดินทางของพนักงานขาย

หมวดหมู่:การวิจัยดำเนินการ
หมวดหมู่:ขั้นตอนวิธีกราฟ
หมวดหมู่:ปัญหาการคำนวณในทฤษฎีกราฟ
หมวดหมู่:การหาค่าเหมาะสมที่สุดเชิงการจัด
น้ำตกศิลาเพชร

น้ำตกศิลาเพชร อยู่ในบริเวณทางตอนกลางของอุทยานแห่งชาติดอยภูคาอยู่ภายใต้การดูแลของหน่วยจัดการต้นน้ำน้ำย่าง ในพื้นที่หมู่บ้านป่าตอง ตำบลศิลาเพชร อำเภอปัว จังหวัดน่าน เป็นน้ำตกที่มีชื่อเสียงของอำเภอปัวและเป็นที่นิยมของนักท่องเที่ยว น้ำตกเกิดจากลำน้ำย่าง มีทั้งหมด 3 ชั้น มีลักษณะเป็นแอ่งน้ำตกเหมาะแก่การเล่นน้ำและมีน้ำไหลตลอดปี  สายน้ำตกลงมาจากหน้าผาหลายชั้นลดหลั่นกันไป ภายในน้ำตกมีน้ำตกที่ใสสะอาด โขดหินอันสวยงาม ต้นไม้ที่ร่มรื่น ทั้งสองฝั่งของน้ำตกจะเป็นหน้าผาลาดชัน ซึ่งมีความอุดมสมบูรณ์ของป่าเบญจพรรณและป่าดิบเขา มีร้านอาหาร เครื่องดื่ม และห้องสุขาไว้บริการด้านหน้าก่อนเข้าถึงตัวน้ำตก นอกจากนี้น้ำตกศิลาเพชรยังสำรวจพบปลาผีเสื้อติดหินน่านและปลาค้างคาวติดหินน้ำตกศิลาเพชร ซึ่งสามารถพบได้ที่จังหวัดน่านแห่งเดียวเท่านั้น

**การเดินทาง**
จากตัวอำเภอปัวใช้เส้นทางหลวงหมายเลข 1081 สายปัว-น้ำยาว ระยะทางจากตัวอำเภอปัวประมาณ 12 กิโลเมตร แล้วเลี้ยวขวาเข้าหมู่บ้านป่าตอง หรือ จากตัวเมืองน่านใช้ทางหลวงแผ่นดินหมายเลข 1080 สายน่าน-ทุ่งช้าง ถึงอำเภอท่าวังผาตรงหลักกิโลเมตรที่ 41-42 มีทางแยกขวามือเข้าทางหลวงหมายเลข 1170 ไปประมาณ 10 กิโลเมตร  ถึงทางหลวงหมายเลข 1081 เลี้ยวซ้ายไปตามทางหลวงหมายเลข 1081  แล้วเลี้ยวขวาเข้าหมู่บ้านป่าตอง

**อ้างอิง**
ศิลาเพชร
หมวดหมู่:อำเภอปัว
รากบุญ

รากบุญ เป็นละครแนวแฟนตาซี-สืบสวนสอบสวน บทประพันธ์โดย ช่อมณี บทโทรทัศน์โดย เอกลิขิต ผลิตโดย บริษัท ทีวีซีน แอนด์ พิคเจอร์ จำกัด นำแสดงโดย พิรัชต์ นิธิไพศาลกุลและราศรี บาเลนซิเอก้า กำกับการแสดงโดย ธรธร สิริพันธ์วราภรณ์ อำนวยการดำเนินงาน ณัฏฐนันท์ ฉวีวงษ์ ออกอากาศทุกวันศุกร์ เวลา 20.25 น. เสาร์ - อาทิตย์ เวลา 20.15 น. ทางไทยทีวีสีช่อง 3

**นักแสดง**

**นักแสดงหลัก**
 พิรัชต์ นิธิไพศาลกุล รับบท ลาภิณ   - ราศรี บาเลนซิเอก้า รับบท เจติยา  - เอกพงศ์ จงเกษกรณ์ รับบท นวัช  - แจ๊คกี้ ชาเคอลีน รับบท นิษฐา  - โกสินทร์ ราชกรม รับบท พิสัย- ณิชชาพัณณ์ ชุณหะวงศ์วสุ รับบท ปริม- อภิรดี ภวภูตานนท์ รับบท ชูจิต  - ดนัย จารุจินดา รับบท ปราณ- ชนานา นุตาคม รับบท มยุรี   - สเตฟาน สายชล ปารเนียส รับบท นที  - ญาณี  ตราโมท รับบท ลุงทวี  - จั๊กกะบุ๋ม เชิญยิ้ม รับบท โอ้เอ้

**นักแสดงรับเชิญ**
 ฐิติ เวชบุล รับบท ปอง  - ชยุตพล บำเพ็ญ รับบท ย้ง   - ชานนท์ ทิพกนก รับบท พิทยา  - นภาพร หงสกุล รับบท ป้านิภา   - สมมาตร ไพรหิรัญ รับบท สารัช   - ณพสิทธิ์ เที่ยงธรรม รับบท ชัยยุทธ   - กิตติพล เกศมณี รับบท ทนายปุ่น  - ณัฐนันท์ คุณวัฒน์ รับบท พีระเดช   - ชัชวาล เพชรวิศิษฐ์ รับบท แสง  - ทิฐิ พุ่มอ่อน รับบท เชิด   - นฤมล พงษ์สุภาพ รับบท ปรียา   - ออกัส พรรษกร รับบท กุลธิดา  - สุรจิต บุญญานนท์ รับบท ชัยวัฒน์  - นิรุติ สาวสุดชาติ รับบท โชค  - ธนกฤต อยู่โต รับบท เคมี   - ทัดดาว ตั้งตรงเจริญ รับบท นฤมล  - ด.ญ.ชาร์เลท วาศิตา แฮเมเนา รับบท น้องออย  - ด.ญ.ขวัญชีวา เอี่ยมสะอาด รับบท หนุงหนิง- ด.ช.กันตพงศ์ เหลืองเจริญกิจ รับบท พิสัย (วัยเด็ก)

**เรื่องย่อ**
รากบุญ เป็นเรื่องราวของ เจติยา (มาร์กี้ ราศรี) นักแต่งหน้าศพสาวประจำนิราลัยที่มีความสามารถพิเศษคือสามารถสื่อสารกับเหล่าวิญญาณที่มาขอความช่วยเหลือจนเธอได้เข้าไปพัวพันกับกล่องรากบุญที่สามารถขอพรได้แต่ต้องแลกมากับจำนวนกิเลสที่เพิ่มขึ้นตามลำดับและเธอต้องช่วยเหลือ ลาภิณ (ไมค์ พิรัชต์) ลูกชายของ ชูจิต (แก้ว อภิรดี) เจ้าของบริษัทนิราลัยที่ถูก พิสัย (โก โกสินทร์) น้าชายและ ปราณ (กิก ดนัย) ปีศาจที่ถูกสร้างขึ้นจากกิเลสในกล่องรากบุญตามฆ่าจนเกิดความรักขึ้นมาสุดท้ายแล้วเหตุการณ์จะจบอย่างไร

**เพลงประกอบละคร**
 เพลง เพียงชายคนนี้ ไม่ใช่ผู้วิเศษ - ขับร้องโดย พิรัชต์ นิธิไพศาลกุล- เพลง เพื่อเธอฉันยอม - ขับร้องโดย Klear

**ส่วนเกี่ยวข้อง**
 รากบุญ 2 รอยรักแรงมาร

**แหล่งข้อมูลอื่น**
  เรื่องย่อละคร รากบุญ : กระปุก-  เรื่องย่อละคร รากบุญ : Sanook-  เรื่องย่อละคร รากบุญ : Gossipstar date=2014-04-12 -  ละครรากบุญ2 ย้อนหลัง : dramatlcthai date=2018-03-26 - 586
หมวดหมู่:ละครโทรทัศน์ช่อง 3
หมวดหมู่:ละครโทรทัศน์ไทยในปี พ.ศ. 2555
หมวดหมู่:งานเขียนของ ช่อมณี
หมวดหมู่:ละครโทรทัศน์โดยทีวีซีน
หมวดหมู่:ละครโทรทัศน์ที่กำกับโดย ธรธร สิริพันธ์วราภรณ์
หมวดหมู่:ละครโทรทัศน์ภาษาไทย
หมวดหมู่:อุปกรณ์หน่วยเก็บข้อมูลคอมพิวเตอร์

หมวดหมู่:หน่วยเก็บข้อมูลคอมพิวเตอร์
หมวดหมู่:อุปกรณ์รอบข้างคอมพิวเตอร์
แม่แบบ:เหตุการณ์ปัจจุบัน/2555 พฤศจิกายน 21

* พระบาทสมเด็จพระเจ้าอยู่หัว พระราชทานพระบรมราชวโรกาสให้ นายเหวิน เจียเป่า นายกรัฐมนตรีสาธารณรัฐประชาชนจีนได้เข้าเฝ้าทูลละอองธุลีพระบาท ( ครอบครัวข่าว 3)
}
กิ้งก่าสวน

กิ้งก่าสวน หรือ กิ้งก่าคอแดง  (Oriental garden lizard, Eastern garden lizard, Changeable lizard;  Calotes versicolor) เป็นกิ้งก่าในสกุล Calotes ซึ่งกิ้งก่าสกุล Calotes เป็นกิ้งก่าที่ไม่มีเขา เป็นกิ้งก่าที่อยู่ในวงศ์กิ้งก่า (Agamidae) ชนิดหนึ่ง
มีลักษณะลำตัวปกคลุมด้วยเกล็ดสันชี้มาด้านหลังในลักษณะเฉียงขึ้นไม่มีเขา มีหนามหลังตา 1 อัน หนามบริเวณเหนือเยื่อหู 2 อัน เยื่อหูปรากฏชัด ด้านหน้าของไหล่มีรอยพับของผิวหนังซึ่งภายในปกคลุมด้วยเกล็ดสีดำ ขนาดของเกล็ดลำตัวเท่ากัน ลำตัวสีเขียวถึงน้ำตาลเทา หัวด้านบนสีน้ำตาล มีแถบดำพาดตั้งแต่บริเวณจมูกมาถึงท้ายทอยเหนือเยื่อหู ริมฝีปากบนสีขาว คางและเหนียงสีเทาดำ หลังมีแถบสีน้ำตาล 6 แถบพาดขวางลำตัว หางมีแถบสีเทาสลับกับดำพาดขวาง
พบกระจายพันธุ์กว้างตั้งแต่อัฟกานิสถาน, ปากีสถาน, เนปาล, อินเดีย, มัลดีฟส์, จีนตอนกลางและตอนล่าง, ฮ่องกง, ตลอดจนทั่วทุกภูมิภาคในภูมิภาคเอเชียอาคเนย์ทั้งที่เป็นแผ่นดินใหญ่และหมู่เกาะ จัดเป็นกิ้งก่าชนิดที่พบได้บ่อยและง่ายที่สุด
มีการขยายพันธุ์ที่ง่าย ลูกวัยอ่อนมักอาศัยเลี้ยงตัวเองในพุ่มไม้เตี้ย ตัวเต็มวัยมักอยู่ตามเรือนยอด หรือโคนต้น อาศัยเกาะหากินตามต้นไม้ที่ไม่ใหญ่มากนัก หรือมีลักษณะเป็นพุ่ม พบได้หลากหลายพื้นที่อาศัย เช่น ป่าทุ่งหญ้า, ทุ่งหญ้าน้ำขัง และสวนใกล้บ้าน หรือตามสวนสาธารณะ กินแมลงต่าง ๆ เป็นอาหาร และก็เป็นอาหารของคนในบางพื้นที่
ในต้นปี พ.ศ. 2551 มีข่าวปรากฏว่ามีการค้นพบกิ้งก่าชนิดใหม่ที่ เขตรักษาพันธุ์สัตว์ป่าเขาอ่างฤๅไน โดยมีส่วนคอสีม่วงออกแกมน้ำเงิน แท้จริงแล้วเมื่อได้รับการตรวจสอบ พบว่าเป็นกิ้งก่าชนิดนี้นั่นเอง
จัดเป็นสัตว์ป่าคุ้มครองตามกฎหมายในประเทศไทย

**รูปภาพ**

**อ้างอิง**

**แหล่งข้อมูลอื่น**
หมวดหมู่:วงศ์ย่อยกิ้งก่า
หมวดหมู่:สัตว์ป่าคุ้มครอง